A Ceive de Söi

A Ceive de Söi (ascì solo A Ceive, Pieve Ligure in italian) o l'è 'n comun ligure de 2.403 abitanti inta çitæ metropolitann-a de Zêna. O comun o l'é bagnou da-o Mâ Ligure, dementre a-o nord s'atrêuva 'n territöio sensa abitaçioin lasciou a-a vegetaçion.

O paise o l'é attraversou da tànte crêuze che da-o mâ montan verso o monte prinçipâ, acciamou Monte Santa Croxe (518m s.l.m.). Pe de ciù, Ceive de Söi a l'é a scompartia ascì in doe zöne: Ceive Bassa e Ceive Erta. 

 Giögrafîa 
A Ceive a s'atrêuva inta Rivea de Levante da-a Çittæ metropolitann-a de Zêna, con preçixon into Gorfo Pareiso tra Söi e Bogiasco. O paise o l'é ricco d'erboi d'öive, pòsti in ciù fasce ancon ancheu cortivæ.

Clasificaçion climatica: zöna D, 1933 GG.

Graçie a-o seu climma mîte, Ceive de Söi o l'é un di-i sciti ciù vixitæ de tutta a Liguria. Graçie a sto climma chi, o sciô da-a mimosa scioisce primma do sòlito. A mimosa a l'é ascì o scimbolo do comun.

O climma o l'é favorîo ascì da-o fæto che Ceive de Söi o l'é l'unico paise ch'o no se leva inte 'na vallâ co-ìn sciumme, ma o l'é collocou insce 'na collinn-a.

 Origine do nomme 
A poula "Ceive" a vegne da-o  mòddo d'acciamâ i palaçi religioxi construî inti primmi comuni, da-o latin difæti "Plebs, plebe", che segnalava a populaçion di-i battezæ. Söi, pe contra, vegne da-a poula grega "soros", ch'a significa tomba.

 Stöia 
A fondaçion a remonta a l'etæ de l'antiga Romma, quande o l'ea solo 'n villaggio piccin. A fondaçion a l'é donca da-a meitæ do VIII secolo, ciù o meno into 712 d.C.. O primmo documento into quæ Ceive de Söi o l'é mençionou o l'é do 1143, donde se parla da-a spartiçion de-e öive tra a Gexa de San Michê e e atre Gexe da-a zöna.

Into 1584 di-i laddri de mâ turchi an sacchezzou Ceive. Dapeu sto assato, a populaçion de Ceive, insemme a-a Repubrica de Zêna, a l'a construio o Castello Cirla, ancon ancheu prezente.

Dòppo tànti scangiamenti politichi e aministratvi, Ceive de Söi, co-o Congresso de Vienna, o l'é introu a fâ pàrte do Regno de Sardegna into 1815. Inte questo periodo, Ceive de Söi o l'é stæto unio co-a vexinn-a Söi. Graçie a sto fæto chie, 'na renascion a l'é stæta fæta, sorviatutto da-o ponto de vìsta demografico, façilitando ascì a construçion da-a Via Aurelia into 1816.

Fin a-o prinçipio do XX secolo, tutti i abitànti de Ceive ean umei paisen e mainæ, oppure e donne ean cuxeuie e meistre da röbe.

Into 1868 a staçion di-i treni a l'é stæta construia, coscì da rende o paise ciù façile a razzonze. Inti primmi anni do '900, pe coscì  inneuvaçioin son stæte apportæ, comme l'introduçion do gazzo e l'asfataçion da-a stradda.

Dòppo 'na parentexi inta quæ Ceive o l'é stæto unio a-o comun de Bogiasco into 1928 sotta o nomme de "Bogiasco Ceive", into 1947 o l'é divegnuo comun aotònomo.

 Abitanti 
 Evoluçión demografica 

 Pòsti de interesse 

 Gexa de San Michê Arcangeo 
A Gexa de San Michê Arcangeo a l'é a gexa prinçipâ do comun de Ceive e consciderâ a ciù antiga. L'äia ch'a gexa a l'a de feua a l'é o fruto de 'na reconstruçion do 1537. A gexa a l'é stæta consacrâ do 1749 da l'arcivesco de Zêna Giöxeppe Maria Saporiti. Drento a contegne de-e euvie d'arte de Perin del Vaga e Luiggi Morgari. A gexa a sarva ascì o sangue e e òsse de San Rodano, in legiönaio roman.

 Gexa de Santa Croxe 
Construia in sciô Monte Santa Croxe à ciù de 500 metri d'ertessa. Into XIII a l'ea 'n assosto pe pelegrin. Tra o 1201 e o 1202 di-i documenti çertifican l'existensa da-a gexa comme assosto. A gexa a s'acciamma coscì pe a lezzendia che 'n pelegrin o g'agge lasciou 'n tòcco da-a croxe de Gexù.

 Ötöio de Sant'Antönio Abbou 
L'ötöio o l'é stæto construio do 1404. O l'é formou da 'na sola navâ, co-o pòrtego d'intrâ misso à sud e co-o campanin à est. A ciù antiga çitaçion de l'ötöio a l'é do 1582, quand'a l'é avegnua 'na vixita do Monsignor Françesco Bossi p'asseguâse ch'e lezze do Conseggio de Trento seggian respettæ.

 Castello Cirla 
O Castello o l'é pòsto a-o Scâ Tore e o l'ea 'na fortificaçion pe combatte contra e-e invaxioin di-i pirati. Ancheu a l'é 'na residensa privâ e o l'é consciderou unn-a de 50 meraviggie do Gorfo Pareiso.

 Scæ 
Essendo 'na localitæ de mâ, Ceive de Söi a l'a dovuo construî quarche scâ, permettendo coscì a pesca. Ancheu i scæ en ciù che atro addeuviæ da-i turisti o pe fâ 'n bàgno. I ciù importanti son: Scâ Tore, Scâ Demola, Scâ da-a Ciappa e Scâ Fontanin.

 Economîa 
I elementi ciù importanti pe l'economîa de Ceive de Söi son e öive e a legna. Graçie a-o climma, o trafego de scioî o l'é ascì importante, tant'è che e sære son tanto addeuviæ.

O çentro de l'economîa ceveize o l'é o turismo, che inti urtimi anni o l'é stæto in fòrte cresciansa. Famoxi son i sentê e e crêuze ch'atraversan o paise, regallando di-i panorammi belliscimi.

 Spòrt 
A Polisports Ceive de Söi, nasciua do 1969, a l'a sempre offerto a poscibilitæ de prategâ tanti spòrt despægi, comme a pallaneuo, o ballon, o tennis e o Ju-Jitsu. A squaddra de ballon, oua acciamâ A.S.D. Ceive de Söi, a zeuga in Primma Categoria.

Da quarche anno a Pro Lòco a l'inandia 'na corsa de 11 km pe e crêuze do paise.

 Feste e fêe 
A fêa ciù sentia a l'é quella da-a mimosa ch'a penurtima setimann-a de frevâ tutti i anni acciamma 'na còrba de turisti graçie a-a proçescion in Via Romma e in Ciassa San Michê.

 Aministraçión 
A scindica in càrega da-o 13 de zugno do 2022 a l'é Poula Negro do partio de çentro-mancinn-a "Ceive into cheu"

 Comunicaçioin 

 Nòtte 

 Âtri progetti  

Categorîa:Comûni da çittæ metropolitann-a de Zena